CELEX: 62015TN0616
Language: el
Date: 2015-11-03 00:00:00
Title: Υπόθεση T-616/15: Προσφυγή-αγωγή της 3ης Νοεμβρίου 2015 — Transtec κατά Επιτροπής

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/67
            
         Προσφυγή-αγωγή της 3ης Νοεμβρίου 2015 — Transtec κατά Επιτροπής
   (Υπόθεση T-616/15)
   (2016/C 027/85)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Transtec (Βρυξέλλες, Βέλγιο) (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει τις αποφάσεις περί συμψηφισμού της Ευρωπαϊκής Επιτροπής οι οποίες περιέχονται στα από 25 Αυγούστου, 27 Αυγούστου, 7 Σεπτεμβρίου, 16 Σεπτεμβρίου και 23 Σεπτεμβρίου 2015 έγγραφά της και αφορούν την καταβολή του ποσού των 624 388,73 ευρώ·
            
         
               —
            
            
               να υποχρεωθεί η καθής-εναγόμενη να καταβάλει το ποσό των 624 388,73 ευρώ μετά των αντιστοίχων τόκων υπερημερίας με το επιτόκιο αναφοράς της Ευρωπαϊκής Κεντρικής Τράπεζας προσαυξημένο κατά δύο ποσοστιαίες μονάδες·
            
         
               —
            
            
               να υποχρεώσει την καθής-εναγόμενη να ικανοποιήσει την ηθική βλάβη η οποία αποτιμάται στο συμβολικό ποσό του ενός ευρώ·
            
         
               —
            
            
               να καταδικάσει την καθής-εναγομένη στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει πέντε λόγους.
   
               1.
            
            
               Ο πρώτος λόγος αντλείται από παραβίαση της αρχής της ασφάλειας δικαίου, καθότι οι προσβαλλόμενες πράξεις στερούνται έγκυρης νομικής βάσεως.
            
         
               2.
            
            
               Ο δεύτερος λόγος αντλείται από παραβίαση της αρχής του αδικαιολόγητου πλουτισμού, καθότι ποσό 607 096,08 ευρώ, μετά τόκων, αφαιρέθηκε από τα περιουσιακά στοιχεία της προσφεύγουσας και προσετέθη στα περιουσιακά στοιχεία της Επιτροπής δίχως να υφίσταται οιαδήποτε νομική βάση για τον εν λόγω πλουτισμό.
            
         
               3.
            
            
               Ο τρίτος λόγος αντλείται από παράβαση των άρθρων 42, 44, 45 και 47 του δημοσιονομικού κανονισμού της 27ης Μαρτίου 2003, ο οποίος εφαρμόζεται στο ένατο Ευρωπαϊκό Ταμείο Ανάπτυξης, καθότι η Επιτροπή δεν άσκησε τη διακριτική ευχέρεια που έχει βάσει των διατάξεων αυτών, καθώς και από παραβίαση της αρχής της αναλογικότητας.
            
         
               4.
            
            
               Ο τέταρτος λόγος αντλείται από παραβίαση της αρχής της χρηστής διοικήσεως, καθότι η Επιτροπή παρέβη το άρθρο 41 του Χάρτη Θεμελιωδών Δικαιωμάτων της Ευρωπαϊκής Ένωσης.
            
         
               5.
            
            
               Ο πέμπτος λόγος αντλείται από πρόδηλη πλάνη εκτιμήσεως στην οποία υπέπεσε η Επιτροπή.